คลังแจงเศรษฐกิจไทยยังไปต่อ
ยันไตรมาส 4 เตรียมอัดฉีดเงินเพิ่มเต็มพิกัด,นายสมชัย สัจจพงษ์ ปลัดกระทรวงการคลัง กล่าวยืนยันว่า ปัจจุบันเศรษฐกิจไทยมีความเข้มแข็งและมีพื้นฐานทางเศรษฐกิจที่แข็งแกร่งสามารถรองรับความผันผวนทางเศรษฐกิจต่างๆได้ อีกทั้งการดำเนินนโยบายการคลังและการเงินจากภาครัฐที่ยังคงมีความต่อเนื่องเป็นแรงขับเคลื่อนให้เศรษฐกิจในระยะต่อไป เห็นได้จากเครื่องชี้วัดทางเศรษฐกิจล่าสุด แสดงให้เห็นว่าเศรษฐกิจยังขยายตัวอย่างต่อเนื่อง ทั้งในส่วนของการบริโภคภาคเอกชน การใช้จ่ายภาครัฐ รายได้เกษตรกร และพื้นฐานทางเศรษฐกิจยังแข็งแกร่งพร้อมรองรับความผันผวนทางเศรษฐกิจได้,ขณะเดียวกัน การดำเนินนโยบายการคลังและการเงินยังคงมีความต่อเนื่องมุ่งสู่ประเทศไทย 4.0 โดยเน้นมาตรการที่ดูแลทุกภาคส่วนของเศรษฐกิจตั้งแต่ระดับฐานรากไปจนถึงภาคธุรกิจขนาดใหญ่ โดยมีหลายโครงการที่อยู่ระหว่างการดำเนินงานและจะมีเงินที่จะเข้าสู่ระบบเศรษฐกิจได้อย่างต่อเนื่อง เช่น มาตรการเร่งเบิกจ่ายของรัฐในไตรมาสที่ 4 โครงการเพิ่มความเข้มแข็งของเศรษฐกิจฐานราก โครงการสนับสนุนเงินช่วยเหลือแก่เกษตรกรและผู้มีรายได้น้อย โดยคลังจะติดตามภาวะเศรษฐกิจอย่างใกล้ชิดและพร้อมที่จะดำเนินมาตรการเพิ่มเติมหากมีความจำเป็น,ด้านนางสาวกุลยา ตันติเตมิท ผู้ตรวจราชการกระทรวงการคลังในฐานะรองโฆษกกระทรวงการคลัง กล่าวว่า เศรษฐกิจไทยไตรมาส 4 ไม่ได้เกิดภาวะทรุดตัวอย่างแน่นอน เนื่องจากการบริโภคภาคเอกชนยังขยายตัวอย่างต่อเนื่อง ประชาชนยังคงมีความเชื่อมั่นต่อเศรษฐกิจไทยสะท้อนได้จากดัชนีความเชื่อมั่นผู้บริโภคเกี่ยวกับเศรษฐกิจโดยรวมในเดือน ก.ย.59 ที่ปรับตัวเพิ่มขึ้นมาอยู่ที่ระดับ 63.4 ปรับตัวสูงขึ้นต่อเนื่องเป็นเดือนที่ 3 และสูงสุดในรอบ 6 เดือน,การลงทุนภาคเอกชนมีแนวโน้มเป็นไปในทิศทางที่ดีขึ้นจากมาตรการของรัฐบาลซึ่งสนับสนุนการลงทุนกลุ่ม 10 อุตสาหกรรมเป้าหมาย จำนวนนักท่องเที่ยวต่างประเทศที่เดินทางเข้าประเทศไทยขยายตัวอย่างต่อเนื่อง นอกจากนั้นในไตรมาสที่ 4 ของปีนี้ การดำเนินนโยบายการคลังและการเงินยังคงมีความต่อเนื่องเพื่อผลักดันเศรษฐกิจให้ขยายตัวได้ในช่วงที่เหลือของปี โดยยังมีอีกหลายโครงการที่อยู่ระหว่างการดำเนินงานและมีเม็ดเงินที่จะอัดฉีดเข้าสู่ระบบเศรษฐกิจอย่างต่อเนื่อง.
นายสมชัย สัจจพงษ์ ปลัดกระทรวงการคลัง กล่าวยืนยันว่า ปัจจุบันเศรษฐกิจไทยมีความเข้มแข็งและมีพื้นฐานทางเศรษฐกิจที่แข็งแกร่งสามารถรองรับความผันผวนทางเศรษฐกิจต่างๆได้
สมชัย สัจจพงษ์,เศรษฐกิจไทย,การคลัง,กุลยา ตันติเตมิท,อัดฉีดเงินเพิ่ม,ไทยรัฐฉบับพิมพ์,หนังสือพิมพ์ไทยรัฐ